ངའི་གནས་ཚུལ་ཚང་མ་ལ་གསུང་གནང་སོང་།དེ་ན་ཆོས་ཚོགས་ལ་མི་འགའ་ཤས་བཟང་པོ་ཡོད།ལས་མི་ཞིག་གི་ང་ལ་སྙིང་རྗེ་ནས་ཚོགས་མི་ཚོ་ལ་སྐད་ཆ་བྱས་ནས་ཁང་པ་དེའི་འོག་ཏུ་གོང་ཁེ་པོ་བྱས་ནས་ཁང་པ་གྲ་སྒྲིག་གནང་སོང་།བསམ་བློ་གཏོང་དང་།ཟླ་བ་རེ་གླ་ཆ་༡༦༠ལྟོས་ད།ནུབ་ཕྱོགས་ཀྱི་སྤྱི་ཚོགས་ན་ཁྱོད་རང་གིས་དེ་ལ་རིན་སྤྲོད་དགོས་རེད།ཁྱོད་རང་ལ་གླ་ཆ་མེད།ཁྱོད་རང་ལ་སྐུ་ཡོན་མེད།ཁྱོད་རང་ལ་རིན་མེད་ཁང་པ་མེད།ཁྱོད་རང་ལ་རྔན་པ་མེད།གཅིག་རྐྱང་རག་ཀྱི་མ་རེད།དེ་ལ་ཚང་མ་སྐྱོ་པོ་ཡོད་རེད།ཆོས་ཚོགས་ནང་སྡོད་པ་ལ་རིན་པ་སྤྲོད་དགོས་རེད།ཁྱོད་རང་གསུང་ཆོས་བཅར་བ་ལ་རིན་པ་སྤྲོད་དགོས་རེད།སོ་སོས་དངུལ་སྤྲོད་དགོས་པ་དེ་ཁྲིམས་རེད།མོ་རང་གིས་ཁང་གླ་གཅོག་པས་༡༦༠ལ་བཏང་།སྟེང་ལ་ཉལ་ཁང་བཞི།དཔེ་བརྫོད་ཁང་།སྡོད་ཁང་དང་།རུང་ཁང་།འོག་ཏུ་ཁྲུས་ཁང་འགྲམ་ལ་གཡོག་པོ་ཉལ་ས་ཁང་གཅིག་ཡོད།གཡོག་ཁང་དེར་ཕལ་ཆེར་ཕི་ཊི་ཕི་ཊི་ཡོད་རེད།ང་ལ་ཁང་པ་རག་པ་དེ་དཔེ་མི་སྲིད་རེད།ཁོང་ཚོས་ཆོས་ཚོགས་དང་སྐད་ཆ་བྱས་པ་དང་ང་ལ་སྡོད་ཆོག་པའི་ཆོག་མཆན་སྤྲད་གནང་སོང་།ང་ནང་པའི་ཆོས་ཚོགས་ནང་སྤོས་ནས་འོག་ཁང་ན་བསྡོད་པ་ཡིན།དེ་ག་རང་རྒྱབ་ཕྱོགས་སུའང་ང་ཚོའི་སྒོམ་རྒྱག་སའི་ཚོགས་ཁང་།སྒོམ་ཚོགས་འདུ་ཁང་།༧རྗེ་ཙོང་ཁ་པའི་བཞུགས་ཁྲི་བཅས་ཡོད།བཟའ་ཉི་མ་རྟག་པར་དགེ་བཤེས་ཚུལ་ཁྲིམས་རྒྱལ་མཚན་ལགས་ཀྱིས་དེར་སློབ་ཁྲིད་གནང་གི་ཡོད།ཉལ་ཁྲི་ལས་ལངས།སྐྲ་བཟོ་བཅོས་རྒྱག་ནས་ནང་དུ་འཛུལ་བ་དང་ང་ལམ་རིམ་འཛིན་གྲྭ་བསླེབས་ཚར་བ་རེད།